Br: ............... 5. april 2024.

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2025. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva | **x** | **evroatlantske i evropske integracije Crne Gore** |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **PRIORITETNI PROBLEMI I POTREBE KOJE TREBA RIJEŠITI U 2025. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Crna Gora je država kandidat za članstvo u EU, nakon što je 2008. godine podnijela zahtjev za članstvo. Komisija je 2010. godine dala pozitivno mišljenje o kandidaturi Crne Gore, prepoznajući 7 ključnih prioriteta. U decembru 2011. godine, Savjet je pokrenuo proces pristupanja, a pristupni pregovori sa Crnom Gorom započeli su 29. juna 2012. godine. Od tada su otvorena sva 33 pregovaračka poglavlja, od kojih su 3 privremeno i zatvorena. Integracija u EU predstavlja najvažniji vanjskopolitički prioritet Crne Gore, a ovaj proces ujedno podrazumijeva i sveobuhvatan proces reformi, kroz koji se prožimaju svi aspekti života, od bezbjednosti, zaštite ljudskih prava, do ekonomskog razvoja i zaštite životne sredine.Osim usvajanja i primjene evropskih propisa i standarda i postepenog preuzimanja obaveza i odgovornosti koje proističu iz članstva, uspješno ostvarivanje evropske integracije podrazumijeva i punu informisanost građana Crne Gore, njihovo aktivno učešće i podršku procesu.Potreba da se građanima pruži više informacija o pravima i obavezama koje prističu iz članstva, kao i prednostima, nedostacima, koristima i troškovima članstva u EU, iznjedrila je kreiranje strateškog pristupa u informisanju javnosti o evropskoj integraciji sa ciljem obezbjeđenja boljeg razumijevanja procesa integracije i snaženja podrške članstvu Crne Gore EU. Iako u Crnoj Gori postoji visok stepen podrške (78,5%) i politički konsenzus u vezi sa članstvom u Evropskoj uniji, rezultati brojnih istraživanja javnog mnjenja su pokazali da veliki broj građana ne posjeduje dovoljno znanja o Evropskoj uniji, procesu integracije i poziciji Crne Gore u tom procesu.Imajući u vidu da u Evropsku uniju ulazi čitavo društvo, važno je, u okviru sprovođenja Strategije informisanja javnosti o pristupanju Crne Gore EU 2023-2026, da u narednom periodu realizujemo aktivnosti koje će doprinijeti većoj informisanosti, zainteresovanosti građana, ali i ostvarenju opšteg cilja ‒ boljem razumijevanju procesa evropske integracije kod građana, kroz programe edukacije, i obezbjeđenju podrške procesu pristupanja Crne Gore EU.S tim u vezi, potrebno je informisati građane o konkretnim prednostima i obavezama koje proističu iz članstva, smanjiti nerealna očekivanja, informisati ih o programima EU podrške, te osigurati da terminologija u komuniciranju procesa pristupanja bude jasna i da informacije budu dostupne svim ciljnim javnostima. Posebno važan dio procesa pristupanja obuhvata podršku koju EU, kroz Instrument pretpristupne podrške (IPA), pruža državama kandidatima i potencijalnim kandidatima za članstvo, kako u oblasti finansijske podrške tako i u oblasti tehničke i ekspertske podrške reformama koje se sprovode u zemlji.Imajući u vidu da istraživanje Agencije DeFacto iz novembra 2023. godine pokazuje da 34,5% građana/ki su čuli i znaju šta je IPA i EU fondovi, važno je u narednom periodu više raditi na promovisanju ovog instrumenta EU i mogućnosti koje on pruža crnogorskim građanima/kama. Osim informisanja ciljnih javnosti o raspoloživim programima i fondovima EU, veoma je važno sprovesti edukaciju, posebno u pogledu konkurisanja za sredstva i programe, odnosno u pripremi projekata. Pored toga, potrebno je sprovesti evaluaciju korišćenja IPA fondova u Crnoj Gori.Dalje, kada je riječ o pristupnim pregovorima sa EU, evidentno je odsustvo kvalitetnih analiza, studija i istraživanja o pregovaračkom procesu, njegovoj koordinaciji i ispunjenosti mjerila u pregovaračkim poglavljima, sprovođenju strateških dokumenata, kao i uporednih istraživanja sa ostalim državama iz procesa pristupanja, te istraživanja javnog mnjenja. Izrada pomenutih dokumenata doprinijela bi jasnijem sagledavanju stanja u vođenju pristupnih pregovora, dubljem i sveobuhvatnijem uočavanju nedostataka i iznalaženju kvalitetnog i održivog modela za njihovo prevazilaženje.Finansiranjem projekta/programa NVO očekuje se da kroz projekte aktivnosti doprinesu promovisanju procesa EU integracija, informisanje građana o EU i njenoj pretpristupnoj podršci, povećanje stepena razumijevanja i znanja građana o procesu pristupanja, prednostima članstva i funkcionisanja EU, kreiranje kvalitetnih analiza, studija i istraživanja o pregovaračkom procesu, sprovođenje strateških dokumenata, istraživanje javnog mnjenja i drugo.Takođe neke od aktivnosti mogu biti usmjerene na dijeljenje iskustva i znanja u vezi sa sprovođenjem projekata/programa podržanih iz IPA fondova, mogućnostima IPA fondova, kako i na koji način razviti svoje kapacitete za apliciranje i upravljanje projektima i programima EU, (programi prekogranične i transnacionalne saradnje su dominantno otvoreni za organe državne uprave, lokalne samouprave, javne ustanove civilni sektor i druge neprofitne subjekte, koji imaju priliku da sprovode vrijedne projekte u saradnji sa partnerima iz susjednih država, ali i šire). |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| * Program pristupanja Crne Gore Evropskoj uniji 2023-2024
* Program pristupanja Crne Gore Evropskoj uniji 2024-2027
* Odluka o uspostavljanju strukture za pregovora o pristupanju Crne Gore Evropskoj uniji
* Sporazum o stabilizaciji i pridruživanju između Evropskih zajednica i njihovih država članica, jedne strane, i Crne Gore s druge strane;
* Upustvo o instrumentima za usklađivanje propisa s pravnom tekovinom Evropske unije;
* Zakon o potvrđivanju Okvirnog finansijskog sporazuma o partnerstvu između Evropske komisije i Crne Gore koju predstavlja Vlada Crne Gore o modelima; sprovođenja finansijske podrške EU Crnoj Gori u okviru Instrumenta pretpristupne podrške (IPA III);
* Informacija o programima podrške EU u Crnoj Gori za 2022.godinu;
* Strategija informisanja javnosti o pristupanju Crne Gore Evropskoj uniji 2023-2026.
 | * Internet stranica Vlade Crne Gore [www.gov.me](http://www.gov.me)
* Internet stranica eu.me
* Izvještaj EK za 2023. za Crnu Goru
* Internet stranica Evropske kuće [www.evropskakuca.me](http://www.evropskakuca.me)

  |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| * Strategija informisanja javnosti o pristupanju Crne Gore Evropskoj uniji 2023-2026.
* Program pristupanja Crne Gore Evropskoj uniji 2024- 2027. godina
* Zakon o potvrđivanju Okvirnog sporazuma između Crne Gore koju zastupa Vlada Crne Gore i Evropske komisije o pravilima za sprovođenje finansijke pomoći Unije Crnoj Gori u okviru Instrumenta pretpristupne podrške (IPA, II)
* Zakon o potvrđivanju okvirnog finansijskog sporazuma o partnerstvu između Evropske komisije i Crne Gore koju predstavlja Vlada Crne Gore o modelima sprovođenja finansijske podrške EU Crnoj Gori   u okviru Instrumenta pretpristupne podrške (IPA, III)
 | Strategija informisanja javnosti o pristupanju Crne Gore Evropskoj uniji 2023-2026 je strateški dokument Vlade kojim se postavlja okvir i definišu smjernice za komuniciranje procesa pristupanja.Donošenje Strategije proističe iz prioriteta definisanih Srednjoročnim programom rada Vlade 2022- 2024, konkretno Prioritetom 6: Crna Gora – buduća članica Evropske unije, Cilj 1.1. Unapređenje informisanja javnosti o pristupanju Crne Gore EU.[file:///C:/Users/KORISNIK/Downloads/nacrt-programa-pristupanja-crne-gore-eu-2024-2027.pdf](file:///C%3A/Users/KORISNIK/Downloads/nacrt-programa-pristupanja-crne-gore-eu-2024-2027.pdf) Navedenim Zakonima definišu se finansijski principi saradnje, pravila za sprovođenje finansijske pomoći Unije Crnoj Gori.Evropska unija finansijski podržava reformske procese i nastojanje Crne Gore, kao države kandidata za članstvo u EU, da implementira zakonodavstvo i standarde EU u različitim oblastima i to kroz Instrument pretpristupne podrške (IPA) i povezane instrumente i programe, koji su Crnoj Gori dostupni od 2007. godine a planiraju se na sedmogodišnjem nivou.Korišćenje pretpristupnih fondova EU koji su Crnoj Gori dostupni kroz nacionalne i regionalne programe, kao i kroz programe prekogranične i transnacionalne saradnje. Nacionalni i regionalni programi obuhvataju podršku institucijama na centralnom nivou u ispunjavanju obaveza koje proističu iz procesa pristupanja EU, ali i vrijednu podršku infrastrukturnim projektima u oblastima od značaja za svakodnevni život građana, prvenstveno kroz Zapadnobalkanski investicioni okvir. Sa druge strane, programi prekogranične i transnacionalne saradnje su uglavnom otvoreni za lokalne samouprave, civilni sektor i preduzeća, koji imaju priliku da sprovode vrijedne projekte u saradnji sa partnerima iz susjednih država ali i šire. |

2.3. Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Nevladin sektor predstavlja ključni partner Vlade u procesu kreiranja i sprovođenja javnih politika, posebno u dijelu promovisanja procesa evropskih integracija, informisanje građana o EU i mogućnostima predpristupne podrške, te sprovođenja projekata i programa od javnog interesa na putu integracija Crne Gore u EU. Lisabonskim ugovorom EU, u članu 11, jasno se definiše važnost uključivanja organizacija civilnog društva u procese kreiranja i donošenja javnih politika, sa posebnim osvrtom na proces evropske integracije.Kroz realizaciju projektnih aktivnosti, nevladine organizacije će doprinijeti unapređenju opšteg nivoa poznavanja politika, ciljeva, prioriteta i institucija EU, poznavanju i razumijevanju procesa pristupanja Crne Gore i reformi povezanih sa procesom pristupanja, podršci koju EU pruža Crnoj Gori, te smanjenju nerealnih očekivanja od članstva, kao i podizanju svijesti javnosti o partnerskom odnosu crnogorskih i evropskih institucija, ali i ulozi i zadacima Vlade, Skupštine, organizacija i struktura civilnog društva i medija u procesu pristupanja.Projektne aktivnosti nevladinih organizacija će stimulisati potrebu građana da traže i dobiju blagovremene, tačne i pristupačne informacije o procesu pristupanja Crne Gore Evropskoj uniji, ponude kredibilne, lako dostupne i razumljive informacije o EU i procesu pristupanja Crne Gore, stimulišu javne debate o ovim pitanjima i osiguraju neophodnu podršku građana za pristupanje EU.Ovi ciljevi će se postići kroz neposredan kontakt i rad na terenu, kroz organizaciju obuka, seminara, radionica, studijskih posjeta, konferencija, okruglih stolova, javnih rasprava, info dana, sajmova, festivala, koncerta, izložbi, takmičenja, izradu i distribuciju publikacija i promotivnog materijala, razvoj i unapređenje postojećih internet platformi, medijskih sadržaja, društvenih medija i dr. Izrada analiza, strudija i istraživanja o pregovaračkom procesu, strukturi i ispunjavanju mjerila u poglavljima će doprinijeti jasnijem sagledavanju stanja i naučenih lekcija u svim oblastima, te objektivnijem uočavanju nedostataka i izazova i njihovom efikasnijem prevazilaženju. | Broj organizovanih seminara, radionica, okruglih stolova na temu promovisanja vrijednosti Evropske unije i procesu pristupanja Crne Gore Evropskoj uniji (7);Informativno-promotivni materijal (flajeri, brošure sa vizuelno upečatljivim dizajinom-1000 komada, promotivna galanterija-rokovnici, hemijske olovke, privjesci za ključeve, 500 komada; i drugo);Obuke o korišćenju IPA fondova, pisanje projekata, način popunjavanja projektnih aplikacija, razumijevanje važećih regulativa tokom realizacije projekata/programa, upravljanje projektnim aktivnostima, monitoring projekata/programa,evaluacija, aktivnosti usmjerene na dalju održivost projekata/programa-10 obuka;Kampanje za različite ciljne grupe;Kreiranje internet portala (5);Info tribine, debate (5);Izrada analiza, izvještaja, informativnih priručnika o toku pregovaračkog procesa (a u vezi sa 33 poglavlja), korišćenju sredstava iz IPA fondova (kako u prethodnom, tako i u budućem periodu). (6);Promotivne aktivnosti (putem medija-radio i tv emiteri, pisani mediji, internet i slično) - 30 objava;Literarni, likovni i slični konkursi (3);Takmičenja u znaju o procesu evropskih integracija za učenike srednjih i osnovnih škola (2);Obilježavanje dana Evrope;Istraživanje javnog mnjenja;Druge aktivnosti koje će doprinijeti ostvarenju strateških ciljeva i zadovoljenju potreba ciljnih grupa.   | Narativni izvještaji NVO;Finansijski izvještaji NVO sa pratećom dokumentacijom o načinu utroška sredstava;Izvještaji monitoringa projekta;Evaluacija projekta;Aktivnosti u cilju održivosti projekta;Promotivni materijal;Video materijali, fotografije i slično;Objave u medijima-pisani i elektronski;Učešće u emisijama tv i radio emitera;Liste učesnika sa organizovanih seminara, radionica, obuka i slično;Objavljeni konkursi, javni pozivi i slično;Kreirane analize, istraživanja javnog mnjenja, izvještaji, priručnici i slično;Internet portal;Kampanje i drugo. |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2025. godini doprinijeti projekti i programi nevladinih organizacija.

|  |  |
| --- | --- |
| Strateški cilj (evi) čijem ostvarenju će doprinijeti javni konkurs za projekte i programe nevladinih organizacija u \_2025.\_\_\_\_. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| **Ključni ishod A:** Povećan stepen informisanosti, razumijevanja i znanja građana o procesu pristupanja, budućem članstvu i funkcionisanju EU i stabilna podrška procesu pristupanja**Ključni ishod B:** Unaprijeđeni kapaciteti potencijalnih korisnika za korištenje EU fondova i programa Unije, uspješnija apsorpcija sredstava, veći broj kvalitetnih projekata;**Ključni ishod C:** Izrađene analize, strudije i istraživanja o pregovaračkom procesu, strukturi i ispunjavanju mjerila u poglavljima, te sprovođenj uključnih strateških dokumenata, koje služe kao dobra osnova u sagledavanju nedostataka i izazova, te kao preporuka za unapređenje stanja.**Ključni ishod D:** Ojačani kapaciteti i uloga lokalnih zajednica i organizacija civilnog društva u Crnoj Gori, za veći doprinos procesu integracije u Evropsku uniju i unaprijeđen dijalog sa civilnim sektorom u oblasti evropskih integracija. | Javni konkurs će doprinijeti da, kroz realizaciju širokog dijapazona aktivnosti, koje su u skladu sa ključnim dokumentima, nevladine organizacije daju doprinos redovnim aktivnostima koje sprovodi Ministarstvo evropskih poslova, osnaže dijalog i inkluzivni pristup u pristupanju EU kroz direktnu komunikaciju i rad s građanima/kama.**Ključni ishod A:**A1. Sprovedene edukativno-informativne kampanje u cilju pružanja potpunih i blagovremenih informacija različitim ciljnim javnostima o procesu pristupanja, uključujući programe podrške EU;A.2. - Obezbijeđen jednostavan i pravovremen pristup informacijama o pregovaračkom procesu uključujući programe podrške EU;A3. Zainteresovani mediji za izvještavanje o tzv. „životnim pričama iz EU“, ali i specifičnim i stručnim temama iz različitih segmenata i faza procesa evropske integracije;A4. Podstaknut dijalog i aktivno učešće građana u debatama o reformama, odgovornostima i obavezama koje proističu iz članstva;A5. Intenzivirana promocija koristi i odgovornosti koje proističu iz članstva i informisani građani o razlikama koje će donijeti članstvo u EU u odnosu na pristupni period.A.6. Smanjena nerealna očekivanja od članstva pružanjem objektivnih informacija u vezi sa rezultatima i posljedicama procesa;A7. Smanjen uticaj neutemeljenih stereotipa u vezi s procesom pristupanja i članstvo u EU.**Ključni ishod B**B1. Unaprijeđen nivo informisanosti građana, lokalnih samouprava, organizacija civilnog društva, akademske i poslovne zajednice o fondovima i programima EU i, kroz edukaciju, B2. Povećana apsorpcija EU sredstava EU - više projekata B3. Kroz edukaciju, osnaženi kapaciteti potencijalnih korisnika za apliciranje, pripremu i sprovođenje projekata; unaprijediti sposobnosti građana (korisnika) da koriste EU fondove**Ključni ishod C**C1. Izrađene kvalitetne analize, strudije i istraživanja o pregovaračkom procesu i sprovođenju strateških dokumenata koje su značajan doprinos radu pregovaračke strukture i polazna osnova za dalje unapređenje stanja; C2 Podstaknut analitički pristup i izgradnja kapaciteta za kvalitetniji monitoring i evaluaciju procesa pristupanja.**Ključni ishod D:**D1. Razvijeni novi i unapređeni mehanizmi konsultacija i saradnje između Vlade i NVO-a/civilnog društva u oblasti procesa pristupanja EU: – izrađene preporuke za podsticanje učešća NVO u procesu EU integracije -izrađene preporuke za finansijsku podršku koordinaciji i umrežavanju NVO u pojedinim oblastima po uzoru na panevropske NVO mrežeD2. Razmijenjena iskustva i dobre prakse o saradnji Vlade i civilnog društva u procesu EIPredlog aktivnosti – sva 4 ključna ishoda:1. Organizovanje ekspertskih seminara/treninga/radionica2. Dizajniranje i promovisanje brošura/flajera/ (dizajn i izrada promotivnog materijala)3. Organizovanje obuka o korišćenju IPA fondova, pisanju projekata, monitoringu i evaluaciji4. Organizovanje edukativnih i informativnih kampanja za različite ciljne grupe5. Kreiranje web stranice/priručnika za korišćenje IPA sredstava 6. Organizovanje tematskih foruma 7. Izrada izvještaja o toku pregovaračkog procesa 8. Pripremanje i emitovanje emisija (internet stranica, rubrika u štampanim medijima) o specifičnim temama iz različitih segmenata procesa evropske integracije9. Monitoring procesa pregovora (prikupljanje, obrada i analiza podataka o koordinaciji procesom i slično)10. Organizovanje info-tribina za različite ciljne grupe 11. Organizovanje takmičenja za različite ciljne grupe (mladi, mediji)12. Analiza potrebnih specifičnih znanja za korišćenje IPA fondova na lokalnom nivou13. Izrada nastavnih materijala14. Organizovanje info sesija o toku pregovaračkog procesa po pregovaračkim poglavljima15. Razvijeni novi moduli konsultacija i saradnje u konkretnim oblastima/sektorima (npr. online tool za konsultacije)16. Izrađene preporuke za podsticanje učešća NVO u procesu EU integracije, kroz umrežavanje u pojedinim oblastima po uzoru na panevropske NVO mreže |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u \_\_2025.\_\_\_. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos | Drugi donatori s kojima je potrebno koordinirati oblasti finansiranja |
| **“DIJALOG ZA EVROPU”** | 100.000 eur |  |
|  |  |  |
|  |  |  |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u \_\_\_\_. godini.

|  |
| --- |
| Opis glavnih grupa korisnika, njihov broj i potrebe |
| Ciljna grupa, građani i građanke crnogorskih opština, radi stvaranja uslova za razumijevanje i aktivnu podršku procesu pristupanja, a što će omogućiti kreiranju većeg uspjeha u navedenom procesu, mladi (osnovci, srednjoškolci, studenti), lokalne NVO, lokalne samouprave, mediji, gdje osnaživanjem njihovih kapaciteta (međusobna saradnja, razmjena znanja i vještina), saradnja i dijalog sa građanima i građankama će takođe biti osnažena i unaprijeđena.Očekivani broj korisnika: građani i građanke (2000), minimum dvije osnovne, srednje ili škole visokog obrazovanja na teritoriji opštine u kojoj NVO sprovodi svoje aktivnosti, lokalna samouprava opštine u kojoj NVO sprovodi svoje aktivnosti, minimum jedan lokalni medij za svaki od podržanih projekata.Potrebe navedenih ciljnih grupa: transparentnost, uspješan dijalog, informisanost i razumijevanje EU integracija, edukacija i sticanje novih znanja i vještina, osjećaj uključenosti u cjelokupan proces, stvaranje osjećaja doprinosa, jačanje kapaciteta, partnerski pristup, i druge potrebe.Specifične ciljne grupe:Multiplikatori (kroz organizaciju sastanaka, tribina, okruglih stolova, radio i TV emisija, unaprijediti nivo znanja o procesu pristupanja i budućem članstvu u EU, te osnažiti kapacitete za korištenje EU fondova i programa Unije):- Mediji (urednici i novinari)- Skupština Crne Gore (poslanici)- Privredna i strukovna udruženja- Naučno istraživačke ustanove, privredni subjekti, koji se bave istraživanjem i razvojem, obrazovne ustanove i nastavni kadar (izuzev predškolskih)- Lokalna samouprava- lokalne nevladine organizacije (udruženja i fondacije)Mladi (kroz organiazciju predavanja i konkursa unaprijediti nivo informisanosti i znanja o o procesu pristupanja, budućem članstvu i funkcionisanju EU, kao i mogućnostima koje će članstvo donijeti mladim ljudima):- osnovci- srednjoškolci- studentiGrupe osjetljive na promjene (kroz organizaciju javnih događaja i publikovanje informativnog materijala informisati ciljne javnosti o politikama i standardima EU u različitim oblastima, te pravima i obavezama iz članstva): - Ranjive grupe (žene, lica sa invaliditetom, LGBT osobe, Romi i Egipćani, izbjegla i raseljena lica, osobe lišene slobode, pritvorena i osuđena lica, osobe na rehabilitaciji i dr.- Nezaposleni- Penzioneri- Ruralno stanovništvoNevladine organizacije koje sprovode aktivnosti su one koje u svojim programima imaju utvrđene ciljeve koji se odnose na evroatlantske i evropske integracije i učešće u društvenim procesima i oblastima od značaja za proces pristupanja EU. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| **„DIJALOG ZA EVROPU“** | Najmanje 7 |
| Naziv javnog konkursa |  |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: |
| Najniži iznos finansijske podrške koju će biti moguće ostvariti na osnovu javnog konkursa: 5.000 EURA | Najviši iznos finansijske podrške koju će biti moguće ostvariti na osnovu javnog konkursa: 10.000 EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| **„DIJALOG ZA EVROPU“** | 3 |  |
|  |  |  |
|  |  |  |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  |  Ime i prezime |  M.P. |  Potpis |  |